‘ஒரு மரபணுவில் மாற்றம் நிகழ, சில மில்லியன் வருடங்களாவது ஆகும்’ என அறிவியல் நம்பிக்கொண்டிருந்தபோது, ‘மாற்றம் எல்லாம் நிகழ வேண்டாம். தொடர்ந்து அதை உரசிக்கொண்டே இருந்தால் போதும்… உள்ளே உறங்கிக்கிடக்கும் மிருகத்தை உசுப்பிவிடலாம்’ என்கிறது எபிஜெனட்டிக்ஸ் அறிவியல். போதாக்குறைக்கு, ‘எனக்கு நீ பன்னீர்செல்வமா வரணும்… பழைய ஏ.சி பன்னீர்செல்வமா வரணும்’ என ‘சத்ரியன்’ திலகன் மாதிரி, சில மில்லியன் ஆண்டுகளுக்கு முன்பு உறங்கப்போன மரபணுக்களை உசுப்பி, நம் உயிரோடு விளையாட ஆரம்பித்துள்ள சூழலில் புதிதாகப் புறப்பட்டுள்ளன பல வில்லங்கத் திலகங்கள்.